ਡੌਨ ( ਅਖ਼ਬਾਰ )
ਡੌਨ ਪਾਕਿਸਤਾਨ ਦਾ ਸਭ ਤੋਂ ਪੁਰਾਣਾ, ਪ੍ਰਮੁੱਖ ਅਤੇ ਸਭ ਤੋਂ ਵੱਧ ਪੜ੍ਹਿਆ ਜਾਂਦਾ ਅੰਗਰੇਜ਼ੀ ਅਖ਼ਬਾਰ ਹੈ। ਇਹ ਦੇਸ਼ ਦੇ ਤਿੰਨ ਸਭ ਤੋਂ ਵੱਡੇ ਅੰਗਰੇਜ਼ੀ-ਭਾਸ਼ਾ ਅਖ਼ਬਾਰਾਂ ਵਿੱਚੋਂ ਇੱਕ ਹੈ। ਡੋਨ ਨੂੰ ਪਾਕਿਸਤਾਨ ਹੇਰਾਲਡ ਪਬਲੀਕੇਸ਼ਨਜ਼ ਦੁਆਰਾ ਪ੍ਰਕਾਸ਼ਤ ਕੀਤਾ ਜਾਂਦਾ ਹੈ। ਇਸਦੀ ਸਥਾਪਨਾ ਕਾਇਦ-ਏ-ਆਜ਼ਮ ਮੁਹੰਮਦ ਅਲੀ ਜਿਨਾਹ ਨੇ 26 ਅਕਤੂਬਰ 1941 ਨੂੰ ਮੁਸਲਿਮ ਲੀਗ ਦੇ ਮੁਖ ਪੱਤਰ ਵਜੋਂ, ਭਾਰਤ, ਦਿੱਲੀ ਵਿੱਚ ਕੀਤੀ ਸੀ। ਪਹਿਲਾ ਅੰਕ 12 ਅਕਤੂਬਰ 1942 ਨੂੰ ਲਤੀਫੀ ਪ੍ਰੈਸ ਵਿਖੇ ਛਾਪਿਆ ਗਿਆ ਸੀ। ਅਖਬਾਰ ਦੇ ਕਰਾਚੀ (ਸਿੰਧ), ਲਾਹੌਰ (ਪੰਜਾਬ), ਅਤੇ ਸੰਘੀ ਰਾਜਧਾਨੀ ਇਸਲਾਮਾਬਾਦ ਅਤੇ ਵਿਦੇਸ਼ਾਂ ਵਿੱਚ ਦਫਤਰ ਹਨ। 24 ਮਾਰਚ 2016 ਨੂੰ, ਇਹ ਪਾਕਿਸਤਾਨ ਵਿੱਚ ਮੌਤ ਦੀ ਸਜ਼ਾ ਮੁੜ ਸ਼ੁਰੂ ਕਰਨ ਦਾ ਵਿਰੋਧ ਕਰਨ ਵਾਲਾ ਪਹਿਲਾ ਅਖ਼ਬਾਰ ਬਣ ਗਿਆ।